ਦ ਹੌਬਿਟ: ਦ ਡੈਸੋਲੇਸ਼ਨ ਆਫ਼ ਸਮੌਗ
ਦ ਹੌਬਿਟ: ਦ ਡੈਸੋਲੇਸ਼ਨ ਆਫ਼ ਸਮੌਗ (ਪੰਜਾਬੀ: ਹੌਬਿਟ: ਸਮੌਗ ਦੀ ਤਬਾਹੀ) 2013 ਦੀ ਇੱਕ ਕਲਪਿਤ ਦਲੇਰੀ ਭਰੀ ਮੁਹਿੰਮ ਫ਼ਿਲਮ ਹੈ ਜਿਸਦਾ ਹਦਾਇਤਕਾਰ ਪੀਟਰ ਜੈਕਸਨ ਹੈ। ਇਸਨੂੰ ਵਿੰਗਨਟ ਫ਼ਿਲਮਸ ਨੇ ਨਿਊ ਲਾਈਨ ਸਿਨੇਮਾ ਅਤੇ ਮੈਟਰੋ-ਗੋਲਡਵਿਨ-ਮੇਅਰ ਦੇ ਸਹਿਯੋਗ ਨਾਲ ਪ੍ਰੋਡਿਊਸ ਕੀਤਾ ਹੈ। ਇਸਨੂੰ ਵਾਰਨਰ ਬ੍ਰਦਰਜ਼ ਐਂਟਰਟੇਨਮੰਟ ਇਨਕੌਰਪੋਰੇਟਡ ਨੇ ਵੰਡਿਆ। ਇਹ ਤਿੰਨ-ਹਿੱਸਾ, ਦ ਹੌਬਿਟ ਫ਼ਿਲਮ ਲੜੀ ਦੀ ਦੂਜੀ ਕਿਸ਼ਤ ਹੈ ਜੋ ਕਿ ਜੇ. ਆਰ. ਆਰ. ਟੋਲਕੀਨ ਦੇ ਲਿਖੇ ਨਾਵਲ ਦ ਹੌਬਿਟ ਤੇ ਅਧਾਰਤ ਹੈ। ਇਸ ਤੋਂ ਪਹਿਲੀ ਕਿਸ਼ਤ ਐਨ ਅਨਐਕਸਪੈਕਟਡ ਜਰਨੀ (2012) ਸੀ ਅਤੇ ਅਗਲੀ ਕਿਸ਼ਤ ਦ ਬੈਟਲ ਆਫ਼ ਦ ਫ਼ਾਈਵ ਆਰਮੀਜ਼ (2014) ਹੈ। ਇਹ ਫ਼ਿਲਮਾਂ 3ਡੀ ਵਿੱਚ 48 ਫ਼ਰੇਮ ਫ਼ੀ ਸੈਕਿੰਡ ਤੇ ਸ਼ੂਟ ਹੋਈਆਂ ਜਿਸਦੀ ਮੁੱਖ ਸ਼ੂਟਿੰਗ ਨਿਊਜ਼ੀਲੈਂਡ ਦੁਆਲੇ ਅਤੇ ਪਾਈਨਵੂਡ ਸਟੂਡੀਓਜ਼ ਵਿਖੇ ਹੋਏ। ਹੋਰ ਸ਼ੂਟਿੰਗ ਮਈ 2013 ਵਿੱਚ ਹੋਈ।